Feestyd-doendinge: Markdag in PretoriaCowhouse-mark is ideaal vir lekker kuier terwyl jy tussenin Kersgeskenke by die stalletjies soek. Laai die familie wat hierdie Kersfees by jou kuier in die motor en gaan maak ‘n draai by die bekende Kamers/Makers-geskenkfees, Cowhouse Market of een van die ander lekker markte waar Pretorianers in die feestyd uithang. Die grootse Kamers/Makers nog! Behalwe vir die mark se smullekker deli-afdeling, kan besoekers ’n skatkis van plaaslike modes, juwele, handsakke en huisware verwag. Hier word geen ingevoerde produkte verkoop nie. Kom vat ‘n blaaskans by die Irene Village Market. Die Irene Village Market bestaan al sedert 1989 en is sinoniem met Saterdaguitstappies en lekker kuier. Die mark bied ’n heerlike verskeidenheid produkte, van kuns, klere, juwele en handsakke tot lekkernye en die beste grondboontjiebotter in die wêreld. Alles word plaaslik vervaardig. Die Pretoria Boeremark het heerlike eetgoed en varsprodukte. Kos, geskenke, musiek en lekker kuier… Dit is tyd vir die Pretoria Boeremark se feestyd-aandmark! ’n Koppie boeretroos wag vir die markbesoekers wat vroeg uit die vere is om hierdie mark tydens hulle gewone handelsdae te ervaar. Wanneer die meeste mense nog op ŉ Saterdagoggend slaap, is die Boeremarkterrein reeds ŉ miernes van bedrywighede waar uitstallers hulle stalletjies gereed kry vir die dag se besoekers. Dié mark is gebore uit ’n liefde vir goeie kos en lekker tye en die inspirasie was familie. Verwag ’n verskeidenheid kos, drinkgoed en kunsvlytstalletjies met Steve Hofmeyr op die verhoog in die feesseisoen. Die mark is ook honde-vriendelik.